Baba veg om lewe ná ongeluk in Heidelberg | Maroela Media
Baba veg om lewe ná ongeluk in Heidelberg
Drie mense is dood en elf beseer, waaronder drie kritiek, nadat 'n voertuig en 'n minibustaxi Sondagaand naby Heidelberg in Gauteng gebots het.
"Die voertuig en taxi het op die kruising van die R550 en R103-pad gebots. Dit is nog nie seker wie vir die ongeluk verantwoordelik was nie, dít sal deur 'n polisieondersoek bepaal word," het Vanessa Jackson, 'n woordvoerder van ER24, gesê.
Onder die drie kritiek beseerde mense was 'n ses maandeoue baba. "Die baba is op die toneel gestabiliseer en moes met 'n helikopter na 'n hospitaal geneem word. Dit was moeilik vir die paramedici om te bepaal watter beseerdes van watter voertuie was," het Jackson bygevoeg.
Al die beseerdes is na nabygeleë hospitale geneem vir verdere behandeling.
Drie sterf in Brakpan-ongeluk
Ek twyfel nie eers wie vir die ongeluk verantwoordelik is nie – TAXI TAXI TAXI !
Carin · 5 jaar gelede
Ai dis tog so tragies om van ongelukke te lees – daagliks. Ek sal nie verbaas wees as die taxi verantwoordelik was nie.